# ELŐTERJESZTÉS



**BALATONBERÉNYKÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2022. december 15-i

rendkívüli

NYILVÁNOS ÜLÉSÉRE

**TÁRGY:**

**Temetők rendjéről szóló önkormányzati rendelet felülvizsgálata**

**ELŐADÓ:**

**Druskoczi Tünde**

**polgármester**

Tisztelt Képviselő-testület!

A temetőkkel, a temetkezéssel kapcsolatos két fontos jogszabály, mely jogokat, kötelezettségeket határoz meg az önkormányzat részére:

* 1999. évi XLIII. törvény a temetőkről és a temetkezésről
* 145/1999. (X. 1.) Korm. rendelet a temetőkről és a temetkezésről szóló 1999. évi XLIII. törvény végrehajtásáról

Balatonberény Község Önkormányzat Képviselő-testülete a törvény felhatalmazása alapján megalkotta a 23/2013.(XII.20.) önkormányzati rendeletét. A rendelet az időközben bekövetkezett jogszabályváltozások miatt, a temetkezéssel kapcsolatos szokások figyelembe vétele érdekében a rendelet hatályon kívül helyezésével egyidőben új rendelet megalkotása indokolt.

**Előzetes hatásvizsgálat**

A rendelet tervezet elkészítésekor törekedtünk arra, hogy a tervezet:

* megfeleljen a Magyarország Alaptörvényéből eredő tartalmi és formaikövetelményeknek,
* illeszkedjen a jogrendszer egységébe,
* megfeleljen a nemzetközi jogból és az európai jogból eredő kötelezettségeknek és
* megfeleljen a jogalkotás szakmai követelményeinek.

Az előzetes hatásvizsgálat alapján a szabályozás várható következményeit tekintve a következők állapíthatók meg:

1. várható társadalmi hatások: a rendelt a köztemető rendezett és szabályozott használatát szolgálja,
2. várható gazdasági, költségvetésihatások: a temető fenntartást biztosítja a felülvizsgált díjtételek összege
3. várhatókörnyezeti hatások: a rendeletben foglaltak végrehajtásának környezetre gyakorolt hatása nincs
4. várható egészségügyi következmények: a rendelet megalkotásának egészségügyi következményei nincsenek
5. adminisztratív terheket befolyásoló hatások: a feladatellátás biztosított
6. a rendelet megalkotásának szükségessége, a jogalkotás elmaradásának

várható következményei: a rendelet megalkotásának elmaradása az időközben megjelent magasabb szintű jogszabályok módosulásának helyi rendeletben történő átvezetését mulasztaná el, a jogalkotás elemaradásának következménye, hogy a jelenleg hatályos önkormányzati rendelet csak részben felelne meg a törvényes előírásoknak.

1. a rendelet alkalmazásához szükséges személyi, szervezeti, tárgyi és pénzügyi feltételek: a feltételek biztosítottak.

**A jogszabályok rendelkezései a teljesség igénye nélkül, melyek a kereteket határozzák meg:**

A települési önkormányzat, fővárosban a közgyűlés rendeletben állapítja meg – a köztemetőre vonatkozóan – különösen

a) a temető rendeltetésszerű használatához szükséges egyéb helyi tárgyi és infrastrukturális feltételeket;

b) a temető, ravatalozó használatának és igénybevételének szabályait;

c) a temetési hely gazdálkodási szabályait;

d) a sírhely méretezését, sírjelek alkalmazását, a kegyeleti tárgyak, növényzet elhelyezését, a sírgondozás szabályait;

e)temetőben a kegyeleti közszolgáltatások feltételeit, a temetési hely megváltásának és újra váltásának díját, a temetőfenntartási hozzájárulás díját, illetve a létesítmények és az üzemeltető által biztosított szolgáltatások igénybevételének díját;

f) a temetési szolgáltatás, illetőleg a temetőben végzett egyéb vállalkozói tevékenységek ellátásának temetői rendjét;

***köztemető:*** az önkormányzat tulajdonában lévő temető, továbbá az a nem önkormányzati tulajdonban lévő temető vagy temetőrész, amelyben az önkormányzat – a temető tulajdonosával kötött megállapodás alapján – a köztemető fenntartására vonatkozó kötelezettségét teljesíti;

***temetési hely****:* a temetőben vagy a temetkezési emlékhelyen létesített sírhely, sírbolt, urnafülke, urnasírhely, urnasírbolt, valamint a hamvasztóüzemi építmény területén, ingatlanán létesített urnafülke, **urnasírhely.** A temetési helyek egyes formái, a temetés módja, továbbá a földben vagy építményben történő elhelyezkedése alapján különböznek egymástól;

Köztemető esetében a temető használatának rendjéről önkormányzati rendeletben, egyéb temetők esetében temetőszabályzatban kell rendelkezni.

A temető üzemeltetését e törvényben, kormányrendeletben, temetőszabályzatban, továbbá köztemető esetén önkormányzati rendeletben, és a kegyeleti közszolgáltatási szerződésben meghatározott rendelkezések szerint kell ellátni.

**A temetési hely felett – az rendelkezik**, aki megváltotta. Több azonos jogállású örökös esetén – ellenkező megállapodásuk hiányában – a rendelkezési jog kizárólag együttesen gyakorolható.

A rendelkezési jog gyakorlása a temetési helyre helyezhető személyek körének meghatározására, síremlék, sírjel állítására és mind ezek gondozására terjed ki.

A temetési hely újra váltásában elsőbbséget élvez az eltemettető, halála esetén pedig a törvényes öröklés rendje szerint soron következő közeli hozzátartozója.

**A temetési hely feletti rendelkezési jog időtartamát jogszabály határozza meg,** amely *hamvasztásos temetés esetében nem lehet kevesebb 10 évnél, egyéb esetekben nem lehet kevesebb 25 évnél.*

A temetési hely feletti rendelkezési jog időtartama (használati idő) nem lehet kevesebb, mint

a) a koporsós betemetés, illetve rátemetés napjától számított 25 év;

b) sírbolt esetén 60 év;

c) urnafülke és urnasírhely esetén 10 év;

d) urnasírbolt esetén 20 év.

A temető tulajdonosa, köztemető esetén az önkormányzat a temető üzemeltetésével és fenntartásával kapcsolatosan felmerült szükséges és indokolt költségek alapján állapítja meg

a) a temetési hely, illetőleg az újra váltás díját,

b) a temetkezési szolgáltatók kivételével a temetőben vállalkozásszerűen munkát végzők által fizetendő temetőfenntartási hozzájárulás díját,

c) a temetői létesítmények, illetve az üzemeltető által biztosított szolgáltatások igénybevételéért a temetkezési szolgáltatók által fizetendő díjat,

d)a temetőbe való behajtás díját.

Az előbb felsorolt, meghatározott díjfajtákon belül a köztemetőkre vonatkozó díjak mértékét az önkormányzat rendeletben állapítja meg. A díjmértékeket évente felül kell vizsgálni.

Az egyes díjfajtákon belül a temetőben vállalkozásszerűen munkát végzők által fizetendő temetőfenntartási hozzájárulási díj mértéke az adott évben az egyes sírhelyekre megállapított megváltási díjtételek egyszerű számtani átlagának 5%-át nem haladhatja meg.

A települési önkormányzat képviselő-testülete, fővárosban a közgyűlés a díj megállapításakor kikéri a fogyasztók területileg illetékes érdekképviseleti szerveinek véleményét.

A koporsós és urnás szociális temetési helyekre vonatkozó rendelkezés 2025. január 1-én lép hatályba a törvénnyel harmonizálva.

A temetési helyek kialakítása kérdésében, a sirhelyek mélységét a kormányrendelet rendelet szabályozza, illetve temetőszabályzatban kell a továbbiakat előírni. A sírjelek magassága kérdéskörét a HÉSZ-ben lehet szabályozni, esetünkben ezt nem tartalmazza.

*145/1999.(X.1.) Korm.rendelet*

*13. § (1) Temetési hely megjelölésére sírjel használható, illetőleg létesíthető.*

*(2) A sírjel nem foglalhat el a szabályzatban meghatározott temetési helynél nagyobb területet, magasságát a helyi építési szabályzat korlátozhatja.*

*(3) A síremlék és tartozékai, valamint az emlékoszlop tervét (vázrajzát) a temető üzemeltetőjének az elhelyezés előtt be kell mutatni.*

**A díszsírhely nem lehet határozatlan idejű**, arra is a Ttv és a kormányrendelet szerinti időtartamokat kell alkalmazni. Erre az AB 529/B/1999. határozata is kitér.

Az urnafülke, urnasírhely jelenleg 25 éves megváltási idővel szerepel a rendeletünkben, ez lehet kevesebb is. Amennyiben így dönt a képviselő-testület, arra külön ki kell térni, hogy a rendelet hatálybalépését követően megváltott sírhelyekre vonatkozik.

*145/1999.(X.1.) Kormányrendelet szerint:*

***Temetési hely feletti rendelkezési jog időtartama***

*18. § (1) A temetési hely feletti rendelkezési jog időtartama (használati idő) nem lehet kevesebb, mint*

*a) a koporsós betemetés, illetve rátemetés napjától számított 25 év;*

*b) sírbolt esetén 60 év;*

*c) urnafülke és urnasírhely esetén 10 év;*

*d) urnasírbolt esetén 20 év.*

*(2) A temetési hely feletti rendelkezési jog a (3) bekezdésben meghatározott kivétellel, az (1) bekezdésben foglalt rendelkezési idő lejárta után meghosszabbítható (újra váltható). A temetési hely felett rendelkezni jogosult kérelmére az újra váltás időtartama az (1) bekezdésben meghatározott használati időnél lehet rövidebb, de legalább az (1) bekezdés a) és d) pontja esetében 10 év, az (1) bekezdés b) pontja esetében 30 év, az (1) bekezdés c) pontja esetében 5 év. Ha az újra váltás időtartama a megváltási időnél rövidebb, akkor az újra váltás díja nem lehet magasabb a megváltási díj időarányosan csökkentett részénél.*

*(3) A meghosszabbítás nem tagadható meg, kivéve akkor, ha*

*a) a temető tulajdonosa a területet átalakítja, vagy más célra kívánja felhasználni; erről a temetési hely felett rendelkezni jogosult nyilatkozatot kérhet.*

*b) a temetési hely, sírjel nem felel meg a szabályzat előírásainak.*

*(4) A szabályzat, illetve a temető, temetkezési emlékhely tulajdonosának az eltemettetővel kötött megállapodása az (1) bekezdésben meghatározott időtartamnál hosszabb használati időt is megállapíthat.*

*(5) Megszűnik a rendelkezés jog gyakorlása, ha a használati idő meghosszabbítás hiányában lejár, illetve, ha a temetési hely megszűnik.*

*(5a) A rendelkezési jog gyakorlása megszűnését követően a temetési hely újra használatba vehető, ha a megszűnéstől számított egy év eltelt, és a temető üzemeltetője az újrahasznosítás előtt legalább egy hónappal erről honlapján, valamint a temetőben tájékoztatást tesz közzé. Az egy éven túli időtartamnál, valamint az egy hónapnál hosszabb határidőt szabályzat határozhat meg.*

*(6) A temetési helyre vonatkozó rendelkezési jog a temetési helyből kikerült holttest új temetési helyre történő áthelyezésével, illetve elhamvasztásával is megszűnik, kivéve, ha az urnát ugyanarra a temetési helyre rátemetéssel visszahelyezik.*

*(7) Ha a rendelkezési jog azért szűnik meg, mert a jogosult a holttestet más temetési helyen kívánja eltemetni, a jogosult részére a megfizetett megváltási díj időarányos részét vissza kell téríteni.*

*(8) Műemléki védelem alatt álló temetőben, temetőrészen, illetve műemlék sírjel, síremlék, sírépítmény*

***A temetési helyek feletti rendelkezési jogot a Ttv. szabályozza:***

*22. § (1) A temetési hely felett – a nemzeti sírkertbe tartozó temetési hely, a hősi temetési hely, valamint a 40/I. § (5) bekezdése alapján a vallási közösség rendelkezése alá tartozó temetési hely kivételével – az rendelkezik, aki megváltotta. Több azonos jogállású örökös esetén – ellenkező megállapodásuk hiányában – a rendelkezési jog kizárólag együttesen gyakorolható.*

*(2) A rendelkezési jog gyakorlása a temetési helyre helyezhető személyek körének meghatározására, síremlék, sírjel állítására és mind ezek gondozására terjed ki.*

*(3) A temetési hely újra váltásában elsőbbséget élvez az eltemettető, halála esetén pedig a törvényes öröklés rendje szerint soron következő közeli hozzátartozója.*

*(4) A temetési hely feletti rendelkezési jog időtartamát jogszabály határozza meg, amely hamvasztásos temetés esetében nem lehet kevesebb 10 évnél, egyéb esetekben nem lehet kevesebb 25 évnél.*

***A díjak tekintetében a következőkre kell figyelemmel lenni:***

**1999. évi XLIII. törvény**

*40. § (1) A temető tulajdonosa, köztemető esetén az önkormányzat rendelete kötelezővé teheti a temetőn belüli, az elhunyt hűtésével, ravatalozásával, a temetőben erre a célra rendszeresített szállító járművön történő szállításával, továbbá a hamvaknak az erre szolgáló berendezéssel történő szórásával, urnaelhelyezéssel, sírásással, sírhelynyitással, sírba helyezéssel, visszahantolással, újratemetése és exhumálással kapcsolatos feladatok ellátására az üzemeltető szakszemélyzetének és berendezésének igénybevételét (a továbbiakban: az üzemeltető által biztosított szolgáltatás).*

*(2) A temető tulajdonosa, köztemető esetén az önkormányzat a temető üzemeltetésével és fenntartásával kapcsolatosan felmerült szükséges és indokolt költségek alapján állapítja meg*

*a) a temetési hely, illetőleg az újra váltás díját,*

*b) a temetkezési szolgáltatók kivételével a temetőben vállalkozásszerűen munkát végzők által fizetendő temetőfenntartási hozzájárulás díját,*

*c) a temetői létesítmények, illetve az üzemeltető által biztosított szolgáltatások igénybevételéért a temetkezési szolgáltatók által fizetendő díjat,*

*d) a temetőbe való behajtás díját.*

*(3) A (2) bekezdésben meghatározott díjfajtákon belül a köztemetőkre vonatkozó díjak mértékét az önkormányzat rendeletben állapítja meg. A díjmértékeket évente felül kell vizsgálni.*

*(4) Az egyes díjfajtákon belül a temetőben vállalkozásszerűen munkát végzők által fizetendő temetőfenntartási hozzájárulási díj mértéke az adott évben az egyes sírhelyekre megállapított megváltási díjtételek egyszerű számtani átlagának 5%-át nem haladhatja meg.*

*(5) A települési önkormányzat képviselő-testülete, fővárosban a közgyűlés a díj megállapításakor kikéri a fogyasztók területileg illetékes érdekképviseleti szerveinek véleményét.*

*(6) A temető üzemeltetője a szabályzatban megállapított díjakon felül más díjat nem állapíthat meg. Nem szedhető díj a temetőlátogatásért, a temetői utak használatáért és a temetési hely gondozásához igénybe vett vízért.*

# *2003. évi CXXV. törvény az egyenlő bánásmódról és az esélyegyenlőség előmozdításáról*

*1. § Az egyenlő bánásmód követelménye alapján Magyarország területén tartózkodó természetes személyekkel, ezek csoportjaival, valamint a jogi személyekkel és a jogi személyiséggel nem rendelkező szervezetekkel szemben e törvény rendelkezései szerint azonos tisztelettel és körültekintéssel, az egyéni szempontok azonos mértékű figyelembevételével kell eljárni.*

***Alaptörvény XV. cikk***

*(1) A törvény előtt mindenki egyenlő. Minden ember jogképes.*

*(2) Magyarország az alapvető jogokat mindenkinek bármely megkülönböztetés, nevezetesen faj, szín, nem, fogyatékosság, nyelv, vallás, politikai vagy más vélemény, nemzeti vagy társadalmi származás, vagyoni, születési vagy egyéb helyzet szerinti különbségtétel nélkül biztosítja.*

*(3) A nők és a férfiak egyenjogúak.*

*(4) Magyarország az esélyegyenlőség és a társadalmi felzárkózás megvalósulását külön intézkedésekkel segíti.*

*(5) Magyarország külön intézkedésekkel védi a családokat, a gyermekeket, a nőket, az időseket és a fogyatékkal élőket.*

# Balatonberény Község Önkormányzat Képviselő-testületének a helyi építési szabályzatról szóló 1/2019. (I.9.) önkormányzati rendelete a következőket tartalmazza a temetkezési területek kapcsán:

34. Beépítésre szánt különleges terület — Temetkezési terület

40. § A Szabályozási terven **K-T** jellel jelölt építési övezetben az alábbi előírásokat kell betartani:

* a) Az építési övezetben kizárólag a temetési szolgáltatással összefüggő létesítmény, valamint egyházi célú létesítmény helyezhetők el.
* b) Az építési övezet területén legalább 10.000 m2 területű telek alakítható ki.
* c) A beépítettség legfeljebb 10% lehet.
* d) A telek legalább 50%-át zöldfelületként kell kialakítani.
* e) Urnafal legfeljebb 1,8 m-es, síremlék legfeljebb 3,0 m-es, templom, ravatalozó legfeljebb 10,0 m-es épület magassággal alakítható ki.
* f) Az épületeket szabadon állóan kell elhelyezni.
* g) A temető területén új sírkert a telekhatártól legalább 30,0 m-re alakítható ki.
* h) A telkeken belül az előkert 10 m, az oldalkert 10 m, a hátsókert 10 m legyen.

Balatonberény község Önkormányzat Képviselő-testületének a **közösségi együttélés szabályairól szóló 3/2022.(II.25.) önkormányzati rendelete a következőket tartalmazza**

7. Temető használatával kapcsolatos magatartások

10. § (1) Aközösségi együttélés alapvető szabályait sértő magatartást valósít meg, aki

a) a temetőbe vakvezető, rendőrségi kutya kivételével állatot bevisz, beenged,

b) a temetőbe járművel behajt, kivéve a halottaskocsit és a mozgáskorlátozott személyt szállító járművet, az üzemeltető engedélyével síremlék-készítés céljából szállítást végző járművet,

c) padot, ülőhelyet engedély nélkül tartósan elhelyez,

d) a temető területén reklám, hirdetési és árusítási tevékenységet végez,

e) engedély nélkül sírásási tevékenységet végez,

f) a temető területét a nyitvatartási idő lejártát követően nem hagyja el,

g) a temető területén lévő vízvételi helyekből vizet vételez, kivéve ez alól a sírhelyek gondozása céljából történő víz-vételezést,

h) a sírokról lekerülő hulladékot nem a kijelölt helyen helyezi el,

i) a temető területén éget,

j) Balatonberény Község Önkormányzat Képviselő-testületének a temető rendjéről szóló 23/2013.(XII.20.) rendeletében az építésre vonatkozó előírásokat nem tartja be.

(2) Az [(1) bekezdés](https://or.njt.hu/eli/v01/731443/r/2022/3#SZ10.@BE(1))ben meghatározott magatartás természetes személyek esetén egyszázezer forintig, jogi személyek és jogi személyiséggel nem rendelkező szervezetek esetén egymillió forintig terjedő közigazgatási bírsággal sújtható.

A rendelet elkészítésében részt vett a Nonprofit Kft ügyvezetője, és a feladatot konkrétan végző munkatárs, akik a gyakorlati tapasztalataikkal segítették a munkát.

Fontosabb változások:

* az un. díszsírhely megszűnne, helyette adományozható sírhely lenne, 25 évig díjmentesen,
* a sírboltok elhelyezésére nincs elegendő hely a temetőben, nincs is, ezért e lehetőséget nem biztosítjuk
* új elem az urnasírbolt, amely a földre helyezett betonelem, amely külsőre síremlék jellegű
* a megváltási díjak egységesek.

A jelenleg hatályos rendeletünk szerint fizetendő díjak:

**A temetkezési helyek feletti rendelkezési jogért fizetendő díjak (bruttó összegben)**

|  |  |  |
| --- | --- | --- |
| Balatonberényi állandó lakos elhunyt | | Nem balatonberényi állandó lakosként elhunyt |
| **urnasírhely, sírhely** | | |
| egy személyes | 6 100 Ft/25 év | 18 290 Ft/25 év |
| két személyes | 12 190 Ft/25 év | 36 575 Ft/25 |
| **sírbolt** | | |
| egyszemélyes | 20 320 Ft/100 év | 60 960 Ft/100 év |
| két személyes | 40 640 Ft/100 év | 121 920 Ft/év |
| **urnafülke** | 30 480 Ft/25 év | 91 440 Ft/év |
| **Temetői létesítmények szolgáltatási díja** | 14 225 Ft/fő | 14 225 Ft/fő |

**Javasolt: A temetkezési helyek feletti rendelkezési jogért fizetendő díjak**

|  |  |
| --- | --- |
| **Sírhely, Urnasírhely** | |
| - egy személyes | 20 000 Ft+ÁFA/25 év |
| - két személyes | 40 000 Ft+ÁFA/25 év |
| **Urnasírbolt hely** | |
| - négy személyes | 80 000 Ft+ÁFA/25 év |
| - nyolc személyes | 160 000 Ft+ÁFA/25 év |
| **Urnafülke**  - urnahelyenként 2 elhunyt hamvai helyezhetők el | 50 000 Ft+ÁFA/10 év |
|  |  |

\*Azon régebbi temetkezési helyek újra váltásakor, amelyek nem sorolhatók be a táblázat szerinti díjszabásba, a sírhelyek ára a temetési módtól *(sírhely, urnasírhely, urnasírbolt, urnafülke)* függően az egyszemélyes temetkezési helyek szorzata szerint számítódik.

|  |  |
| --- | --- |
| **Temetői létesítmények szolgáltatási díja** | 20 000 Ft+ÁFA/temetés |
| **Temető fenntartási hozzájárulás síremlék építése esetén** | 10 000 Ft+ÁFA/síremlék |
| **Temető fenntartási hozzájárulás síremlék felújítása esetén** | 5 000 Ft+ÁFA/síremlék |

Balatonberény, 2022. 11. 30.

Druskoczi Tünde

polgármester