**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2022. december 15-i**

**nyilvános rendkívüli ülésére**

**TÁRGY:**

**A balatonberényi volt HM Üdülő bérleti jogviszonyban történő hasznosítására vonatkozó bérleti szerződés jóváhagyása**

**ELŐADÓ:**

Druskóczi Tünde

polgármester

Tisztelt Képviselő-testület!

A Balatonberény belterület 41/5 hrsz-ú ingatlan (volt HM Üdülő) célhoz kötött hasznosítására vonatkozóan ajánlattételi felhívást tettünk közzé, az ajánlatok benyújtására biztosított határidőn belül egy pályázat érkezett a II. Kerület Utánpótlás Futball Club részéről. A benyújtott pályázatot a képviselő-testület 176/2022.(X.25.) számú határozatával elbírálta, azt eredményesnek nyilvánította és úgy döntött, hogy a pályázóval kíván bérleti szerződést kötni megbízott ügyvéd közreműködésével a szükséges jogi garanciák szerződésben történő rögzítése érdekében. Egyúttal felhatalmazta a polgármestert, hogy a bérleti szerződést készítse elő.

A képviselő-testületi határozatban foglaltaknak megfelelően megbízott ügyvéd közreműködésével a bérleti szerződés tervezetét elkészítettük, melyet megküldtünk a pályázó képviselője részére. Ezt követően a bérlő képviselőjével több alkalommal írásban és szóban egyeztettünk, melynek eredményeképpen az előterjesztés szerinti bérleti szerződés tervezet került elkészítésre.

Kérem a T. Képviselő-testületet, hogy szíveskedjen a megküldött bérleti szerződés tervezetét megvitatni, esetleges javaslataikat, észrevételeiket megtenni.

**Határozati javaslat:**

Balatonberény Község Önkormányzat Képviselő-testülete a balatonberényi volt HM Üdülő hasznosítására vonatkozó és a II. Kerület Utánpótlás Futball Club bérlővel megkötendő bérleti szerződést megismerte, megtárgyalta és felhatalmazza a polgármestert annak aláírására.

Határidő: szerződés aláírására 15 nap

Felelős: Druskoczi Tünde polgármester

Balatonberény, 2022. december 6.

Druskoczi Tünde sk.

polgármester